Şeyx Cühənna oğlu

Şeyx Cühənna oğlu (?-?) — Memar. Naxçıvan memarlıq məktəbinin görkəmli nümayəndələrindəndir.

Adı Ordubad bölgəsinin Azad kəndinin cənub-şərq tərəfindəki minarənin üzərindəki kitabənin məlumatları əsasında elmi dövriyyəyə daxil olmuşdur. Hazırda həmin türbə yarımuçuq vəziyyətdə mövcud olsa da, üzərindəki kitabə qalmamışdır. Kufi xətlə yazılmış kitabəni XIX yüzilliyin ortalarında tədqiq edən rus şərqşünası və diplomatı N. V. Xanıkovun yazdığına görə orada "Bənna Şeyx Cühənna oğlu Naxçıvaninin əməlidir" – sözləri yazılıbmış. Kitabədə tarix qalmasa da, N. V. Xanıkov onu yazıldığı xəttin paleoqrafiya xüsusiyyətlərinə əsasən hicri qəməri təqvimi ilə VI (miladi XII) yüzilliyə aid etmişdir. Ancaq memarlıq-konstruktiv qurluşuna və digər abidələrlə müqayisəyə əsasən türbəni XV əsrə aid etmək olarSəfərli H. Y. Adları epiqrafik abidələrdə aşkar edilmiş görkəmli şəxsiyyətlər. AMEA Naxçıvan Bölməsinin "Xəbərləri", 2006, № 2.

 İstinadlar 

 Mənbə 
 "Naxçıvan abidələri ensiklopediyası", Naxçıvan, AMEA Naxçıvan bölməsi, 2008, səh. 439.

Kateqoriya:Azərbaycan memarları
Kateqoriya:XII əsr memarları
Kateqoriya:XV əsr memarları